Alexa Halko

Alexa Halko (født 28. juni 2000 i Midwest City i Oklahoma) er en USA-amerikansk funksjonshemmet friidrettsutøver, som konkurrerer i klasse T34, som er for utøvere med cerebral parese. Hun konkurrerer i rullestolløp, på sprint- og mellomdistanser. Hennes fremste internasjonale meritter er sølv på 400 og 800 meter ved Paralympiske sommerleker 2016 og sølv på 100 og 400 meter ved Para-VM i friidrett 2015. 

Hun kan gå, men kan ikke løpe, og konkurrerer i rullestol. 

 Idrettskarriere 
2014
Halko debuterte internasjonalt ved IWAS World Junior Games 2014 i Stoke Mandeville i England.Team USA - Alexa Halko , besøkt 3. oktober 2016. Der kom hun på 2.-plass på 400 meter i U23-klassen, bak finske Amanda Kotaja.IWASF - Results Day 1 , besøkt 3. oktober 2016. Hun vant 1500 meter i klassen U18, og hun vant også 200 meter (U18) og 800 meter (U23).IWASF - Results Day 1 , besøkt 3. oktober 2016. Hun deltok også i spydkast, der hun kom på 6.-plass, og i kulestøt og diskos der hun kom på 3.-plass. På dag 4 vant hun også 100 meter, med ny USA-rekord i klassen T34 med 18,88 sekunder.IWASF - Results Day 4 , besøkt 3. oktober 2016.

2015
Halko deltok ved Para-VM i friidrett 2015, og kom der på 2.-plass både på 100 meter 400 meter. På 100 meter satte hun ny områderekord (nord- og sentralamerika) med 18,55 sekunder, der britiske Hannah Cockroft vant med tiden 17,73, som var ny mesterskapsrekord. På 400 meter vant også Hannah Cockroft. 

2016
Ved USAs uttakningskonkurranse til Paralympiske sommerleker 2016 (2016 US Paralympic Team Trials) vant hun 100 meter, og hun kom på 3.-plass på 800 meter og 4.-plass på 400 meter. Hun ble dermed tatt ut til å delta ved sine første paralympiske leker. 

I Paralympics fikk hun 3 medaljer. Hun fikk sølv på 800 meter i klassen T34, der Hannah Cockroft vant. Hun fikk også sølv på 400 meter i klassen T33/34, bak samme Cockroft, og hun fikk bronse på 100 meter, der Cockroft vant foran Kare Adenegan. 

 Referanser 

 Eksterne lenker 
 Profil hos IPC
 Profil hos Rio 2016 
 Team USA - Alexa Halko 

Kategori:Friidrettsutøvere fra USA
Kategori:USA-mestere i friidrett
Kategori:Deltakere for USA under Paralympiske sommerleker 2016
Kategori:Paralympiske sølvmedaljevinnere for USA‎
Kategori:Paralympiske bronsemedaljevinnere for USA‎
Kategori:Personer fra Oklahoma County i Oklahoma
Kategori:Fødsler i 2000